CELEX: C2006/143/29
Language: el
Date: 2006-06-17 00:00:00
Title: Υπόθεση C-502/04: Απόφαση του Δικαστηρίου (δεύτερο τμήμα ) της  16ης Φεβρουαρίου 2006  (αίτηση εκδόσεως προδικαστικής αποφάσεως του Bundesverwaltungsgericht) — Ergün Torun κατά Stadt Augsburg (Σύνδεση ΕΟΚ-Τουρκίας — Ελεύθερη κυκλοφορία των εργαζομένων — Άρθρο 7, δεύτερο εδάφιο, της αποφάσεως 1/80 του Συμβουλίου Συνδέσεως — Ενήλικο τέκνο Τούρκου εργαζομένου, το οποίο συμπλήρωσε κύκλο επαγγελματικής εκπαιδεύσεως στο κράτος μέλος υποδοχής — Ποινική καταδίκη — Συνέπειες για το δικαίωμα διαμονής)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/16
            
         Απόφαση του Δικαστηρίου (δεύτερο τμήμα ) της 16ης Φεβρουαρίου 2006 (αίτηση εκδόσεως προδικαστικής αποφάσεως του Bundesverwaltungsgericht) — Ergün Torun κατά Stadt Augsburg
   (Υπόθεση C-502/04) (1)
   
   (Σύνδεση ΕΟΚ-Τουρκίας - Ελεύθερη κυκλοφορία των εργαζομένων - Άρθρο 7, δεύτερο εδάφιο, της αποφάσεως 1/80 του Συμβουλίου Συνδέσεως - Ενήλικο τέκνο Τούρκου εργαζομένου, το οποίο συμπλήρωσε κύκλο επαγγελματικής εκπαιδεύσεως στο κράτος μέλος υποδοχής - Ποινική καταδίκη - Συνέπειες για το δικαίωμα διαμονής)
   (2006/C 143/29)
   Γλώσσα διαδικασίας: η γερμανική
   Αιτούν δικαστήριο
   Bundesverwaltungsgericht
   Διάδικοι στην υπόθεση της κύριας δίκης
   Ergün Torun
   
      κατά: Stadt Augsburg
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te 's-Hertogenbosch — Ερμηνεία των άρθρων 6, 7 και 14 της αποφάσεως 1/80 του Συμβουλίου Συνδέσεως ΕΟΚ-Τουρκίας — Τούρκος υπήκοος, μέλος της οικογένειας Τούρκου εργαζομένου, ενταγμένος στη νόμιμη αγορά εργασίας κράτους μέλους, καταδικασθείς τρεις φορές σε στερητική της ελευθερίας ποινή, άνευ αναστολής — Απώλεια του δικαιώματος διαμονής
   Διατακτικό της αποφάσεως
   Το ενήλικο τέκνο Τούρκου διακινουμένου εργαζομένου, που εργάσθηκε νομίμως σε κράτος μέλος για περίοδο πλέον των τριών ετών, το οποίο ολοκλήρωσε επιτυχώς κύκλο επαγγελματικής εκπαιδεύσεως στο εν λόγω κράτος και το οποίο πληροί τις προϋποθέσεις του άρθρου 7, δεύτερο εδάφιο, της αποφάσεως 1/80, της 19ης Σεπτεμβρίου 1980, σχετικά με την ανάπτυξη της συνδέσεως, την οποία εξέδωσε το συμβούλιο συνδέσεως που έχει συσταθεί με τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας, δεν μπορεί να απολέσει το δικαίωμα διαμονής που είναι παρεπόμενο του δικαιώματος αποδοχής οποιασδήποτε προσφοράς εργασίας, το οποίο απορρέει από την εν λόγω διάταξη, παρά μόνον στις περιπτώσεις που προβλέπει το άρθρο 14, παράγραφος 1, της εν λόγω αποφάσεως ή όταν εγκαταλείπει την επικράτεια του κράτους μέλους υποδοχής για μεγάλη χρονική περίοδο άνευ νομίμου αιτίας.
   
      (1)  ΕΕ C 31 της 05.02.2005.